ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΤΡΙΤΟ
Αρ. Φύλλου 1113
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΚΡΗΤΗΣ
Αριθμ. 6887
Προκήρυξη για την πλήρωση μιας (1) κενής
θέσης Διδακτικού Ερευνητικού Προσωπικού
(Δ.Ε.Π.) στην Ιατρική Σχολή του Πανεπιστημίου
Κρήτης στη βαθμίδα του Επίκουρου Καθηγητή/
της Επίκουρης Καθηγήτριας στον Τομέα Ακτινολογίας και με γνωστικό αντικείμενο «Επεμβατι-
κή Ακτινολογία».
Ο Πρύτανης του Πανεπιστημίου Κρήτης λαμβάνοντας
υπόψη την από 24-11-2023 εισήγηση της Συνέλευσης
της Ιατρικής Σχολής και σύμφωνα με:
1. Τις διατάξεις του άρθρου 51 του ν.  4622/2019
(Α΄ 133).
2. Τις διατάξεις του εδαφίου ιζ, της παρ. 1 του άρθρου
15 και της παρ. 3 του άρθρου 463 του ν. 4957/2022
(Α΄ 141), καθώς και τις όμοιες του εδαφίου ζ της παρ. 15
του άρθρου 15, του εδαφίου ιδ της παρ. 2 του άρθρου 21
και της παρ. 9 του άρθρου 84 του ν. 4485/2017 (Α΄ 114).
3. Τις διατάξεις των άρθρων 16 και 19 του ν. 4009/2011
(Α΄ 195).
4. Τις διατάξεις των παρ. 9 και 10 του άρθρου τέταρτου
του ν. 4405/2016 (Α΄ 129).
5. Τις διατάξεις της παρ. 1 του άρθρου 23 του ν. 3549/
2007 (Α΄ 69).
6. Τις διατάξεις του π.δ. 134/1999 (Α΄ 132).
7. Τις διατάξεις του ν. 4727/2020 (Α΄ 184).
8. Την υπό στοιχεία Φ. 122.1/6/14241/Ζ2/27-01-2017
(Β’ 225) υπουργική απόφαση και την υπό στοιχεία
Φ. 122.1/86/83263/Ζ2/30-06-2020 (Β’ 2657) τροποποίηση αυτής.
9. Τις διατάξεις του ν. 2083/1992 (Α΄ 159), όπως διατηρούνται σε ισχύ, με τις όμοιες του άρθρου 80 του
ν. 4009/2011 (Α΄ 195).
10. Τις διατάξεις του άρθρου 1 του π.δ. 96/2013 «Κατάργηση - συγχώνευση τμημάτων - Μετονομασία Σχολής
στο Πανεπιστήμιο Κρήτης» (Α΄ 133).
11. Την υπ’  αρ. 16775/28-11-2017 (Β΄ 4472) πράξη του Πρύτανη του Πανεπιστημίου Κρήτης «Θέματα
λειτουργίας της μονοτμηματικής Σχολής Επιστημών
Υγείας του Πανεπιστημίου Κρήτης», σύμφωνα με τη διάταξη της παρ. 2 του άρθρου 18 του ν. 4485/2017.
12. Την υπό στοιχεία 57356/Ζ1/12-04-2018 (Β΄ 1413)
απόφαση του Υπουργού Παιδείας, Έρευνας και Θρησκευμάτων «Μετονομασία της Σχολής Επιστημών Υγείας
του Πανεπιστημίου Κρήτης, σε Ιατρική Σχολή».
13.
Την
υπό
στοιχεία
108169/Ζ1/21.8.2020
(Υ.Ο.Δ.Δ. 677) διαπιστωτική πράξη της Υπουργού Παιδείας και Θρησκευμάτων εκλογής, ως Πρύτανη του Πα-
νεπιστημίου Κρήτης, του Γεωργίου Κοντάκη του Μιχαήλ,
Καθηγητή του Τμήματος Ιατρικής της Ιατρικής Σχολής
του Ιδρύματος.
14. Το υπό στοιχεία Φ/132201/Ζ2/16-11-2023 έγγραφο
του Υπουργείου Παιδείας, Θρησκευμάτων και Αθλητισμού (αρ. 27567/20-11-2023 εισερχ. εγγράφου), με το
οποίο διαβιβάστηκε η υπ’ αρ. 26/31-10-2023 πράξη του
Υπουργικού Συμβουλίου με θέμα: «Έγκριση προγραμματισμού προσλήψεων έτους 2024 και τροποποίηση των
υπ’ αρ. 42/30-09-2020, 50/04-11-2021 και 31/27-09-2022
Πράξεων Υπουργικού Συμβουλίου», με την οποία εγκρίθηκαν μεταξύ άλλων και θέσεις μελών Δ.Ε.Π. σε Ιατρικές
Σχολές των Πανεπιστημίων.
15. Την υπ’ αρ. 508/23-11-2023 (ΑΔΑ: Ψ4ΗΞ469Β7Γ0ΘΜ) απόφαση της Συγκλήτου με την οποία κατανεμή-
θηκαν οι είκοσι (20) κενές θέσεις Δ.Ε.Π. για το έτος 2024
στην Ιατρική Σχολή του Πανεπιστημίου Κρήτης.
16. Την απόφαση της 4ης/24-11-2023 συνεδρίασης
της Συνέλευσης της Ιατρικής Σχολής του Πανεπιστημίου Κρήτης περί προκήρυξης μίας (1) κενής θέσης μέ-
λους Δ.Ε.Π. στη βαθμίδα του Επίκουρου Καθηγητή/της
Επίκουρης Καθηγήτριας στον Τομέα Ακτινολογίας με
γνωστικό αντικείμενο «Επεμβατική Ακτινολογία» στην
ανωτέρω Σχολή (αρ. πρωτ. οικ. 6429/27-03-2024).
17. Το από 28-11-2023 ηλεκτρονικό έγγραφο του
Υπουργείου Παιδείας, Θρησκευμάτων και Αθλητισμού, αναφορικά με την έκδοση προκηρύξεων πλή-
ρωσης κενών θέσεων μελών Δ.Ε.Π. της Ιατρικής Σχολής
(αρ. 28562/29-11-2023 εισ. εγγράφου), αποφάσισε την
προκήρυξη (ανοικτή προκήρυξη) για την πλήρωση μίας
(1) κενής θέσης μέλους Δ.Ε.Π., ως εξής:
ΠΑΝΕΠΙΣΤΗΜΙΟ ΚΡΗΤΗΣ
ΙΑΤΡΙΚΗ ΣΧΟΛΗ
ΤΟΜΕΑΣ ΑΚΤΙΝΟΛΟΓΙΑΣ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1113/07.04.2024
Μία (1) κενή θέση Δ.Ε.Π. στη βαθμίδα του Επίκουρου
Καθηγητή/της Επίκουρης Καθηγήτριας με γνωστικό αντικείμενο «Επεμβατική Ακτινολογία».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας τους στο πληροφορι-
ακό σύστημα «ΑΠΕΛΛΑ» (https://apella.minedu.gov.gr)
μέσα σε αποκλειστική προθεσμία δυο (2) μηνών από την
ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο
μαζί με όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο των πτυχίων και των τίτλων σπουδών. Αν
οι τίτλοι σπουδών έχουν χορηγηθεί από Α.Ε.Ι. του εξωτερικού, ακολουθείται η διαδικασία του άρθρου 304 παρ. 4
του ν. 4957/2022 (Α΄ 141).
2. Βιογραφικό Σημείωμα.
3. Αναλυτικό υπόμνημα για τα υποβαλλό μένα πρωτότυπα επιστημονικά δημοσιεύματα.
4. Διδακτορική Διατριβή και άλλα επιστημονικά δημοσιεύματα.
5. Αντίγραφο δελτίου Αστυνομικής Ταυτότητας ή διαβατηρίου.
6. Κάθε άλλο δικαιολογητικό ή έγγραφο κρίνει αναγκαίο ο κάθε υποψήφιος.
• Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
• Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης
τύπου Α, θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού. Με υπεύθυνη δήλωση του ν. 1599/1986 οι
υποψήφιοι, δεσμεύονται ότι θα έχουν εκπληρώσει τις
στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής
πράξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών ελληνικού ΑΕ.Ι. ή απολυτήριο ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1 επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Ο υποψήφιος που θα επιλεγεί για τη συγκεκριμένη
θέση, υποχρεούται να καταθέσει Πιστοποίηση Υγείας
για διορισμό, με προσκόμιση σχετικών ιατρικών πιστοποιητικών: α) παθολόγου ή γενικού ιατρού και β) ψυχι-
άτρου, είτε του δημοσίου είτε ιδιωτών, σύμφωνα με τα
οριζόμενα στο άρθρο 4 του ν. 4210/2013 (Α΄ 254), μετά
την εκλογή.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
Ε.Φ. 1019-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ηράκλειο, 1 Απριλίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
Ι
ΠΑΝΕΠΙΣΤΗΜΙΟ ΠΑΤΡΩΝ
Αριθμ. 24179
Προκήρυξη κενής θέσης μέλους ΔΕΠ του Τμήματος Χημικών Μηχανικών, της Πολυτεχνικής Σχο-
λής του Πανεπιστημίου Πατρών στη βαθμίδα του
Καθηγητή ή Αναπληρωτή Καθηγητή ή Επίκουρου Καθηγητή με θητεία, του Τομέα Γ’ Επιστήμης
και Τεχνολογίας Υλικών, με γνωστικό αντικείμενο «Παρασκευή και χαρακτηρισμός σύνθετων/
νανοσύνθετων υλικών» .
Ο Πρύτανης του Πανεπιστημίου Πατρών μετά από
εισήγηση της Συνέλευσης του Τμήματος Χημικών Μηχανικών (συν. 663/26.3.2024) και έχοντας υπόψη:
1. Τα άρθρα 15 παρ. 15 περ. ιζ’, του ν. 4957/2022
(Α΄ 141).
2. Το άρθρο 30 του ν. 4452/2017 (Α΄ 17), σε συνδυασμό
με το άρθρο 76 παρ. 8 του ν. 4485/2017 (Α΄ 114).
3. Το άρθρο τέταρτο του ν. 4405/2016 (Α΄ 129).
4. Το άρθρο 70 του ν. 4386/2016 (Α΄ 83).
5. Την υπό στοιχεία Φ. 122.1/6/14241/Ζ2/27.1.2017
απόφαση (Β’ 225) του Υπουργού Παιδείας, Έρευνας και
Θρησκευμάτων (ΑΓΓΕΛΛΑ) και η υπό στοιχεία Φ.122.1/
86/83263/Ζ2/30.6.2020 απόφαση (Β’ 2657) του Υφυπουργού Παιδείας και Θρησκευμάτων (ΑΓΓΕΛΛΑ).
6. Το άρθρο 6 περ. Γ’ (μετονομάσθηκε σε περ. Α΄ με το
άρθρο 1 παρ. 6(α) του ν. 2188/1994) του ν. 2083/1992
(Α΄ 159), όπως αντικαταστάθηκε με την παρ. 1 του άρθρου 23 του ν. 3549/2007 (Α΄ 69) και τροποποιήθηκε με
το άρθρο 81 του ν. 4009/2011 (Α΄ 195).
7. Το άρθρο 19 του ν.  4009/2011 (Α΄  195) όπως
ισχύει, μετά την τροποποίηση του με το άρθρο 9 του
ν. 4521/2018 (Α΄ 38).
8. Το άρθρο 32 παρ. 3 του ν. 4589/2019 (Α΄ 13).
9. Το άρθρο 16 του ν. 4559/2018 (Α΄ 142).
10. Το άρθρο 80 παρ. 22 του ν. 4009/2011 (Α΄ 195)
όπως αντικαταστάθηκε με το άρθρο 26 παρ.  6 του
ν. 4386/2016 (Α΄ 83).
11. Το άρθρο 463 παρ. 3 (Μεταβατικές διατάξεις Κεφαλαίου ΙΖ’) του ν. 4957/2022 (Α΄ 141).
12. Το άρθρο 304 παρ. 4 του ν. 4957/2022 (Α΄ 141),
όπως τροποποιήθηκε με την παρ. 2 του άρθρου 36 του
ν. 5029/2023 (Α΄ 55).
13. Το π.δ. 134/1999 (Α΄ 132).
14. Τον Εσωτερικό Κανονισμό του Πανεπιστημίου Πατρών Β΄ 3899/2019.
15. Το άρθρο 154 παρ. 2 του Εσωτερικού Κανονισμού
του Πανεπιστημίου Πατρών Β΄ 5468/2023.
16. Το άρθρο 485 του ν. 4957/2022 (Α΄141).
17. Το υπό στοιχεία Φ/148861/Ζ2/28.12.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1113/07.04.2024
έγγραφο του Υπουργείου Παιδείας, Θρησκευμάτων και
Αθλητισμού με θέμα «Κατανομή θέσεων για την πρόσληψη μελών Δ.Ε.Π. στα Πανεπιστήμια για το έτος 2024».
18. Την υπ’ αρ. 227/18.1.2024 συνεδρίαση της Συγκλήτου του Πανεπιστημίου Πατρών.
19. Το υπ’ αρ. 5172/19.1.2024 έγγραφο της Γραμματείας Συγκλήτου.
20. Την υπ’ αρ. 1/22.3.2024 συνεδρίαση του Τομέα Γ’
Επιστήμης και Τεχνολογίας Υλικών του Τμήματος Χημικών Μηχανικών.
21. Την υπ’ αρ. 663/26.3.2024 συνεδρίαση της Συνέλευσης του Τμήματος Χημικών Μηχανικών του Πανεπι-
στημίου Πατρών, προκηρύσσει (ανοικτή προκήρυξη) την
πλήρωση μιας (1) κενής θέσης μέλους ΔΕΠ στη βαθμίδα
του Καθηγητή ή Αναπληρωτή Καθηγητή ή Επίκουρου
Καθηγητή με θητεία, ως εξής:
Πολυτεχνική Σχολή
Τμήμα Χημικών Μηχανικών
Τομέας Γ’ Επιστήμης και Τεχνολογίας Υλικών
Μία (1) κενή θέση μέλους ΔΕΠ στη βαθμίδα του Καθηγητή ή Αναπληρωτή Καθηγητή ή Επίκουρου Καθηγητή
με θητεία, με γνωστικό αντικείμενο «Παρασκευή και χαρακτηρισμός σύνθετων/νανοσύνθετων υλικών».
«Επισημαίνεται ότι, η εν λόγω θέση προκηρύσσεται,
κατά προτεραιότητα, στη βαθμίδα του Καθηγητή πρώτης βαθμίδας. Η διαδικασία για την κάλυψη της θέσης
του Αναπληρωτή Καθηγητή θα συνεχιστεί μόνο στην
περίπτωση που η εκλογή στη βαθμίδα του Καθηγητή
πρώτης βαθμίδας αποβεί άγονη. Αν δεν πληρωθεί η θέση
και στη βαθμίδα του Αναπληρωτή Καθηγητή, τότε η διαδικασία θα συνεχιστεί και θα ολοκληρωθεί στη βαθμίδα
του Επίκουρου Καθηγητή».
Συνοπτική περιγραφή του γνωστικού αντικειμένου:
«Πειραματική μελέτη, σύνθεση, εφαρμογή και βελτιστοποίηση διεργασιών παρασκευής σύνθετων/νανοσύνθε-
των υλικών.
Η θέση κατά προτίμηση να καλύπτει ένα ή περισσότερα από τα ακόλουθα πεδία:
• Μελέτη δομής, φυσικοχημικών και μηχανικών ιδιοτήτων και συσχέτιση με τις παραμέτρους παρασκευής.
• Σχεδιασμός νέων ανακυκλώσιμων-βιώσιμων σύνθετων/νανοσύνθετων υλικών.
• Σύνθεση, μελέτη, τροποποίηση και χαρακτηρισμός
νέων μέσων ενίσχυσης για βελτίωση λειτουργικότητας».
Καλούνται οι ενδιαφερόμενοι να υποβάλλουν ηλεκτρονικά την αίτηση υποψηφιότητας μέσω του ηλεκτρο-
νικού συστήματος «ΑΠΕΛΛΑ» (διαδικτυακή διεύθυνση:
https://apella.minedu.gov.gr) μέσα σε αποκλειστική
προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκή-
ρυξης αυτής στον Ημερήσιο Τύπο από το Πανεπιστήμιο
Πατρών, μαζί με όλα τα αναγκαία για την κρίση δικαιολογητικά.
Ειδικότερα, μαζί με την αίτηση και μέχρι την ημερομηνία λήξης υποβολής των υποψηφιοτήτων, επί ποινή
απαραδέκτου της αίτησης, πρέπει να υποβάλλουν ηλεκτρονικά, στα αντίστοιχα διακριτά πεδία του Πληροφο-
ριακού Συστήματος ΑΠΕΛΛΑ:
1. Αντίγραφο των πτυχίων και των τίτλων σπουδών.
Αν οι τίτλοι σπουδών έχουν χορηγηθεί από Α.Ε.Ι. της
αλλοδαπής, τότε ακολουθείται η διαδικασία της παρ. 4
του άρθρου 304 του ν. 4957/2022 (Α΄ 141).
2. Βιογραφικό Σημείωμα.
3. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
4. Αναλυτικό υπόμνημα για τις υποβαλλόμενες πρωτότυπες επιστημονικές δημοσιεύσεις.
5. Διδακτορική Διατριβή και άλλα επιστημονικά δημοσιεύματα (με μορφή αρχείου ή με ηλεκτρονικό σύνδεσμο).
6. Αντίγραφο δελτίου αστυνομικής ταυτότητας ή διαβατηρίου.
7. Όλα τα απαραίτητα δικαιολογητικά (πιστοποιητικά προϋπηρεσίας, πιστοποιητικά παροχής διδακτικού
έργου κτ.λ.) που πιστοποιούν τα προβλεπόμενα από τη
νομοθεσία προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι.
8. Οι πολίτες κρατών-μελών της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών ελλη-
νικού ΑΕΙ ή απολυτήριο ελληνικού Λυκείου ή εξαταξίου
Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής Γλώσσας.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά μέσω του πληροφοριακού συστήματος ΑΠΕΛΛΑ. Η
μη υποβολή της αίτησης υποψηφιότητας καθώς και των
απαιτούμενων για την κρίση δικαιολογητικών εντός της
ταχθείσης από την προκήρυξη αποκλειστικής προθεσμίας συνιστά λόγο απαραδέκτου της αίτησης.
Οι υποψήφιοι θα αξιολογηθούν και θα κριθούν σύμφωνα με τα στοιχεία που έχουν αναρτήσει στο πληροφο-
ριακό σύστημα ΑΠΕΛΛΑ έως την λήξη της προθεσμίας
υποβολής υποψηφιοτήτων.
Ο υποψήφιος, ο οποίος θα επιλεγεί, θα είναι υποχρεωμένος να προσκομίσει γνωματεύσεις: (α) παθολόγου ή
γενικού ιατρού και (β) ψυχιάτρου είτε του δημοσίου είτε
ιδιωτών, που να πιστοποιούν την υγεία των υποψηφίων
προκειμένου να ασκήσουν τα καθήκοντα της αντίστοιχης θέσης, θα κατατεθούν από τους υποψηφίους, οι
οποίοι θα εκλεγούν σε θέση καθηγητή πριν την έκδοση
της πρυτανικής πράξης διορισμού τους.
Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
Το αντίγραφο Ποινικού Μητρώου δικαστικής χρήσης
και το πιστοποιητικό στρατολογικής κατάστασης Τύπου
Α΄ θα αναζητηθούν αυτεπαγγέλτως από την υπηρεσία
που θα προβεί στην έκδοση της τελικής πράξης διορισμού. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους - μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού και προς βεβαίωση τούτου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1113/07.04.2024
απαιτείται από τον επιλεγέντα η υποβολή Υπεύθυνης
Δήλωσης με συνημμένο σχετικό δικαιολογητικό.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1019-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Πάτρα, 2 Απριλίου 2024
Ο Πρύτανης
ΧΡΗΣΤΟΣ ΜΠΟΥΡΑΣ

[Source: 20240301113.pdf | Tokens: 13137]